12.6.2023.
HR
Službeni list Europske unije
C 204/31
Novi nacionalni motiv na kovanicama eura namijenjenima optjecaju (2023/C 204/10)
Nacionalni motiv nove prigodne kovanice od 2 eura namijenjene optjecaju koju izdaje San Marino Kovanice eura namijenjene optjecaju zakonsko su sredstvo plaćanja u cijelom europodručju.
Komisija objavljuje opis izgleda svih novih kovanica kako bi obavijestila širu javnost i sve osobe koje rukuju kovanicama (1).
U skladu sa zaključcima Vijeća od 10. veljače 2009 (2)., državama članicama koje pripadaju europodručju i zemljama koje su s Europskom unijom potpisale monetarni sporazum o izdavanju kovanica eura dopušteno je izdavati prigodne kovanice eura namijenjene optjecaju uz određene uvjete, a osobito uz uvjet da je riječ isključivo o kovanicama od 2 eura.
Te kovanice imaju iste tehničke značajke kao ostale kovanice od 2 eura, ali je na njihovoj nacionalnoj strani prikazan prigodan motiv koji ima izrazitu simboličku vrijednost na nacionalnoj ili europskoj razini.
Zemlja izdavanja: San Marino Prigoda: 500. obljetnica smrti Perugina Opis motiva: U središtu je kovanice Djevica Marija s malim Isusom, detalj Peruginove slike „Bogorodica s Djetetom, svetim Sebastijanom i svetim Ivanom Krstiteljem”, koja se nalazi u Galeriji Uffizi u Firenci.
S lijeve je strane natpis „PERUGINO”, godine „1523” i „2023” te oznaka kovnice „R”.
S desne je strane naziv zemlje izdavanja „SAN MARINO”, a ispod njega inicijali „MAC” autorice Marije Angele Cassol.
U vanjskom prstenu kovanice nalazi se 12 zvijezda europske zastave.
Očekivana naklada: 56 000 kovanica Datum izdavanja: travanj 2023.
(1) Za nacionalne motive svih kovanica izdanih 2002. vidjeti SL C 373, 28.12.2001., str. 1.
(2) Vidjeti zaključke Vijeća za ekonomske i financijske poslove od 10. veljače 2009. i Preporuku Komisije od 19. prosinca 2008.
o zajedničkim smjernicama za nacionalne motive i izdavanje kovanica eura namijenjenih optjecaju (SL L 9, 14.1.2009., str. 52.).